मख’नो नांगौदि बागसा जिल्ला बिसायख’थि आइग’नि ब्रेण्ड एम्बासादर महरै बर’ सावथुन मुलुकनि मुंदांखा फावखुंगिरि हेलेना दैमारिखौ थिसननाइ जादों । सासे आइजोखौ ब्रेण्ड एम्बासादर महरै थिसननायनि गेजेरजों आइजो माहारिनि गेजेराव भट होनायनि सांग्रांथिआ बांसिनगोन आरो आइजोफोरा भट होनो थाखायबो आवगायबोगोन होननानै बागसा जिल्ला बेंगिरि रन्जन शर्माआ SVEEP हाबाफारि लानायनि गेजेरजों बुंथियो आरो फैबाय थानाय बिसायख’थिखौ गोजोनै खुंफुंनायाव जिल्लानि गासैबो थाखोनि सुबुंफोरखौ हेफाजाब होनोबो खावलायो।